PATVIRTINTA

Raseinių r. Betygalos gimnazijos

direktoriaus 2020 m. liepos 8 d.

įsakymu Nr.V1-18

PRIĖMIMO Į RASEINIŲ r. Betygalos maironio gimnaziją TVARKos aprašas

I SKYRIUS

BENDROSIOS NUOSTATOS

1. Priėmimo į Raseinių r. Betygalos Maironio gimnaziją (toliau-Gimnazija) tvarkos aprašas (toliau - Aprašas) reglamentuoja asmenų priėmimo mokytis pagal priešmokyklinio, pradinio, pagrindinio, vidurinio ugdymo programas priėmimo kriterijus, dokumentus, kuriuos turi pateikti į Gimnaziją priimami asmenys, prašymų ir kitų dokumentų priėmimo vietą, pradžią, pabaigą, prašymų registravimo, priimtų į Gimnaziją asmenų paskirstymo į klases tvarką ir kriterijus, asmenų priėmimo per mokslo metus tvarką.

2. Aprašas parengtas vadovaujantis Priėmimo į Raseinių rajono savivaldybės bendrojo ugdymo mokyklas tvarkos aprašu, patvirtintu Raseinių rajono savivaldybės tarybos 2020 m. birželio 18 d. sprendimu Nr. TS-191.

3. Gimnazija, komplektuodama klases, vadovaujasi Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ ir šiuo Aprašu.

4. Kiekvienais kalendoriniais metais iki gegužės 31 d. Raseinių rajono savivaldybės taryba Gimnazijai nustato mokinių skaičių kiekvienos klasės sraute ir klasių skaičių kiekviename sraute. Jei sudaro jungtines klases, tai nustato, iš kokių klasių sudaroma jungtinė klasė, ir nurodo kiekvienos klasės mokinių skaičių. Iki rugsėjo 1 d. mokinių skaičių kiekvienos klasės sraute ir klasių skaičių kiekviename sraute patikslina:

4.1. jei iš Gimnazijai priskirtos aptarnavimo teritorijos prašymų mokytis bendrojo ugdymo mokykloje skaičius yra didesnis, nei buvo nustatytas iki gegužės 31 d., mokinių, klasių skaičius, nepažeidžiant higienos normų, didinamas;

4.2. jei Gimnazija nesurenka nustatyto mokinių skaičiaus ir nesudaro patvirtinto klasių skaičiaus, mokinių, klasių skaičius mažinamas.

5. Prašymas ir kiti pateikiami dokumentai registruojami Gimnazijos prašymų registre vadovaujantis Dokumentų tvarkymo ir apskaitos taisyklėmis. Asmenys, kurių prašymai nebuvo patenkinti, informuojami raštu, nurodant netenkinimo priežastis. Gimnazijos interneto svetainėje viešai skelbiama visa reikiama informacija apie asmenų priėmimą (priėmimą reglamentuojančius teisės aktus).

II SKYRIUS

**PRIĖMIMO Į GIMNAZIJĄ IR VYKDOMŲ BENDRŲJŲ UGDYMO PROGRAMŲ KRITERIJAI**

6. Asmenys į Gimnaziją mokytis pagal bendrojo ugdymo programas priimami vadovaujantis Nuosekliojo mokymosi pagal bendrojo ugdymo programas tvarkos aprašu, kurį tvirtina Lietuvos Respublikos švietimo, mokslo ir sporto ministras.

7. Prašymai mokytis į naujai formuojamas klases teikiami nuo spalio 1 d. iki  rugpjūčio 31 d. Į laisvas vietas prašymai priimami per visus mokslo metus.

8. Priėmimo į Gimnaziją kriterijai:

8.1. į Gimnaziją mokytis pagal pradinio ugdymo programą, pagrindinio ugdymo programos pirmąją ir antrąją dalis pirmumo teise priimami gimnazijoje mokytis pageidaujantys asmenys, gyvenantys Gimnazijai priskirtoje aptarnavimo teritorijoje. Į likusias laisvas vietas klasėse gali būti priimti asmenys, negyvenantys gimnazijos aptarnavimo teritorijoje: pirmumo teise priimami asmenys, dėl įgimtų ar įgytų sutrikimų turintys specialiųjų ugdymosi poreikių, mokykloje jau besimokančių mokinių broliai (įbroliai) ir seserys (įseserės), ir arčiausiai gimnazijos gyvenantys asmenys;

8.2. į Gimnaziją pirmumo teise priimami asmenys, pageidaujantys tęsti mokymąsi pagal vidurinio ugdymo programą, baigę pagrindinio ugdymo programą. Jei norinčiųjų yra daugiau nei laisvų mokymosi vietų, pirmiausia priimami asmenys, gyvenantys Raseinių rajono savivaldybės teritorijoje, atsižvelgiant į jų pageidavimą tęsti dalykų, dalykų modulių, kurių buvo pradėję mokytis pagal pagrindinio ugdymo programos antrąją dalį, mokymąsi pagal vidurinio ugdymo programą ir mokymosi pasiekimus (pagrindinio ugdymo pasiekimų patikrinimo įvertinimus, metinius įvertinimus, atliktus projektinius darbus, mokinio sukauptą darbų aplanką ar kitus mokymosi pasiekimų vertinimus);

8.3. asmenys, dėl įgimtų ar įgytų sutrikimų turintys specialiųjų ugdymosi poreikių, priimami į Gimnaziją, pritaikant bendrojo ugdymo programas.

9. Lietuvos Respublikos piliečiai ir užsieniečiai, grįžę ar atvykę nuolat ar laikinai gyventi Lietuvos Respublikoje, nemokantys valstybinės kalbos, į Gimnaziją priimami vadovaujantis Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. ISAK-1800 „Dėl Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašo patvirtinimo“.

10. Jei per mokslo metus į Gimnaziją atvyksta mokinys ir joje nėra laisvų vietų, jis priimamas į klasę vadovaujantis Mokyklų, vykdančių formaliojo švietimo programas, tinklo kūrimo taisyklių 25.7 punktu arba siunčiamas į artimiausią tą pačią programą vykdančią bendrojo ugdymo mokyklą.

**III SKYRIUS**

**DOKUMENTŲ PATEIKMO TVARKA**

11. Asmuo, pageidaujantis mokytis pagal gimnazijoje teikiamas ugdymo programas, mokyklos vadovui pateikia:

11.1. prašymą (14–16 metų vaikas, turėdamas vieno iš tėvų (globėjų, rūpintojų) raštišką sutikimą, už vaiką iki 14 metų prašymą pateikia vienas iš tėvų (globėjų, rūpintojų);

11.2. asmens tapatybę patvirtinantį dokumentą;

11.3. įgyto išsilavinimo pažymėjimą ar dokumentus, liudijančius ankstesnius mokymosi pasiekimus (originalus); pagrindinio ugdymo pasiekimų patikrinimo įvertinimus, metinius įvertinimus, atliktus projektinius darbus, mokinio sukauptą darbų aplanką ar kitus mokymosi pasiekimų vertinimus.

12. Vaikas, kuriam tais kalendoriniais metais sueina 7metai, priimamas pradėti mokytis pagal pradinio ugdymo programą. Vaikas gali būti priimamas pradėti mokytis pagal pradinio ugdymo programą vienais metais anksčiau, jei vaiko tėvų (globėjų) sprendimu jis buvo pradėtas ugdyti pagal priešmokyklinio ugdymo programą anksčiau (kai tais kalendoriniais metais sueina 5 metai).

13. Asmuo, pageidaujantis pradėti mokytis pagal aukštesnio lygmens ugdymo programą, prie prašymo prideda įgyto išsilavinimo pažymėjimą; pageidaujantis tęsti mokymąsi – mokymosi pasiekimų pažymėjimą arba pažymą apie mokymosi pasiekimus mokykloje, kurioje asmuo mokėsi prieš tai (ankstesnėje mokykloje). Mokinys, pageidaujantis pradėti mokytis pagal aukštesnio lygmens ugdymo programą gimnazijoje, direktoriui teikia tik prašymą (už vaiką iki 14 metų teikia vienas iš tėvų (globėjų), vaikas nuo 14 iki 18 metų  – turintis vieno iš tėvų (rūpintojų) raštišką sutikimą) (mokymosi pasiekimų įteisinimo dokumento teikti nereikia).

14. Asmuo pradėti mokytis pagal pagrindinio ugdymo programą (pagrindinio ugdymo programos pirmąją dalį) priimamas pateikęspradinio išsilavinimo pažymėjimąar kitą įgytą pradinį išsilavinimą liudijantį dokumentą.

15. Asmuo pradėti mokytis pagal vidurinio ugdymo programą priimamas pateikęs pagrindinio išsilavinimo pažymėjimą ar kitą įgytą pagrindinį išsilavinimą liudijantį dokumentą.

16 Asmens priėmimas mokytis įforminamas mokymo sutartimi iki pirmosios mokymosi dienos.

17. Mokymo sutartis sudaroma asmeniui naujai atvykus mokytis arba mokiniui, pradėjus mokytis pagal aukštesnio lygmens ugdymo programą. Mokymo sutartis laikino mokinio išvykimo gydytis ir mokytis arba mokytis pagal tarptautinę mokinių mobilumo (judumo), mainų programą nenutraukiama.

18. Mokymo sutartį pasirašo gimnazijos direktorius ir prašymą pateikęs asmuo.

**IV SKYRIUS**

**BAIGIAMOSIOS NUOSTATOS**

19. Gimnazijos direktorius atsako už Raseinių r. Betygalos Maironio gimnazijos bendruomenės narių supažindinimą su šiuo Aprašu.

20. Klausimai, neaptarti šiame Apraše, sprendžiami teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_

**RASEINIŲ R. BETYGALOS MAIRONIO GIMNAZIJOS APTARNAVIMO TERITORIJOS**

|  |  |
| --- | --- |
| **Programos pavadinimas** | **Seniūnijos, gatvės, kaimo pavadinimas** |
| Ikimokyklinio, priešmokyklinio, pradinio ugdymo ir pagrindinio ugdymo I ir II dalies programos | **Betygalos seniūnija:** Betygalos miestelis, Agelaičių, Aleknaičių, Antupyčių, Armonų, Berteškių, Buniūnų, Burneikių, Burbiškių, Būtaičių, Darbutų, Dickaimio, Diržionių, Dvarviečių, Gedgaudų, Gedvydų, Ilgižių, Jagučionių, Jakaičių, Juškaičių, Kimentmedžio, Kymantų, Kudonių, Lepšiškės, Liktėnų, Lukošiūnų, Maskvitų, Maslauskiškių, Meškapjaunio, Navininkų, Nedolės, Norgeliškių, Pagrubyčių, Pakalniškių, Pakirkšnovio, Paliepiukų, Pamūkio, Paturkšlio, Pažvirinčio, Poškaičių, Pilkalnio, Požečių, Prysų, Pryšmantėlių, Pryšmantų, Prociūnų, Rimgailų, Riogliškių, Ročiškės, Ročių, Saltragio, Saugailių, Skirvainių, Smulkiškės, Srauto, Sokaičių, Steponkaimio, Šetkaimio, Švelnių, Ugenskų, Ugionių, Užpušynių, Ūturių, Vagupių, Valeravos, Vaškučių, Vandžių, Zaroslės Začišių, Zvėgių, Žibulių, Žvalionių kaimai |
| **Pagojukų seniūnija:** Bernotų, Breckių, Dabkaičių, Dautartų, Gedgaudiškės, Gintučių, Kupsčių, Naujokų, Pakalniškių, Paluknio, Pasandravio, Pikčiūnų, Puknaičių, Pundžių, Sodeikių, Skirmantiškės, Siručių, Šnipaičių, Šimkaičių, Tautušių (dalis), Sargelių (dalis),Vaikštaičių kaimai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_